Jong man sterf ná R21-skietery | Maroela Media
Francois Swart.
'n Kranslegging is Donderdag gehou vir die jong veiligheidswag wat dood is nadat 'n groep rowers Dinsdag op die motor waarin hy en 'n kollega gery het op die R21-snelweg losgebrand het.
'n Kruis is reeds vroeër die week langs die R21 naby die Griffiths-afrit naby Kempton Park opgerig waar die skietery Dinsdag plaasgevind het. Francois Swart (22) is Woensdag in 'n hospitaal oorlede nadat hy en 'n kollega, Dale Collins, ernstig tydens die skietery beseer is. Collins sal glo Vrydag weer geopereer word.
Kollegas, familie, vriende en lede van die gemeenskap was Donderdagoggend by die kranslegging teenwoordig. Hy was ook bekend in gewigoptel-kringe.
Die kruis wat langs die R21 ter ere aan Swart opgerig is. Foto: Sec Pros/Facebook
Swart en Collins het glo goud van Pretoria na Edenvale vervoer toe die skietery plaasgevind het.
Kapt. Kay Makhubela, Gauteng-polisiewoordvoerder, het vroeër gesê 'n groep van agt tot tien rowers in twee motors het omstreeks 12:00 'n wit Toyota Land Cruiser op die R21 agternagesit waartydens talle skote afgevuur is om die motor tot stilstand te bring.
Makhubele het verduidelik die polisie was intussen na die toneel ontbied waarna 'n skietery tussen die polisie en die verdagtes ontstaan het. Die verdagtes het met leë hande op die vlug geslaan.
Die polisie ondersoek sake van moord, poging tot moord en poging tot roof.
Dis duidelik die polisie was vas aan die slaap anders sou daar helikopters ens vir "backup" gewees het.SWAK SAPD – S W A K !!
Dit is baie hartseer sterkte vir sy familie
Baie sad. Sterkte aan familie. Dit is 'n "inside job". As die polisie slim genoeg is sal hulle by sy werk begin navrae doen.
Indien SAPS wel ál die skuldiges vang, verhoor en toesluit, verander NIKS. Die kosbare jongman is dood. Die power regering bly power. Net ons HERE kan hierdie gemors waarin ons, onsself laat beland het, verander. Mense …….BID
ek wonder nog al hoeveel goud daar was dat die kind sy lewe moes prysgee vir n klomp sleg goed wat nie wil werk nie.